stanford-oval/wikipedia huggingface dataset:
ประธานสภาผู้แทนราษฎรไทย

| ประธานสภาผู้แทนราษฎร   แห่งราชอาณาจักรไทย |
| --- | --- |
ตราของรัฐสภาไทย
ผู้ดำรงตำแหน่งคนปัจจุบัน วันมูหะมัดนอร์ มะทา ตั้งแต่ 5 กรกฎาคม พ.ศ. 2566
สภาผู้แทนราษฎร สำนักงานประธานสภาผู้แทนราษฎร
การเรียกขาน: เรียนท่านประธานสภาที่เคารพ
สมาชิกของ: รัฐสภาไทย สภาผู้แทนราษฎร
ที่ว่าการ: สัปปายะสภาสถาน
ผู้เสนอชื่อ: การลงมติจากสภาผู้แทนราษฎร
ผู้แต่งตั้ง: พระมหากษัตริย์ไทย
วาระ: ตามวาระของสภาผู้แทนราษฎร
ตราสารจัดตั้ง: พระราชบัญญัติธรรมนูญการปกครองแผ่นดินสยามชั่วคราว พุทธศักราช 2475
ผู้ประเดิมตำแหน่ง: เจ้าพระยาธรรมศักดิ์มนตรี
สถาปนา: 28 มิถุนายน พ.ศ. 2475
รอง: รองประธานสภาผู้แทนราษฎร
เงินตอบแทน: 50,000 บาท   (รวมกับเงินเดือนประจำตำแหน่งอีก 75,590 บาท )
เว็บไซต์: www.parliament.go.th
ประธานสภาผู้แทนราษฎร เป็นตำแหน่งหัวหน้าสภาผู้แทนราษฎรของประเทศไทย โดยรัฐธรรมนูญแห่งราชอาณาจักรไทย พุทธศักราช 2560 กำหนดให้ประธานสภาผู้แทนราษฏรเป็นประธานรัฐสภาโดยตำแหน่งด้วย
การเลือกประธานสภา

รัฐธรรมนูญกำหนดให้มีประธานสภาคนหนึ่งและรองประธานคนหนึ่งหรือสองคน ซึ่งพระมหากษัตริย์ทรงแต่งตั้งจากสมาชิกแห่งสภาผู้แทนราษฎรตามมติของสภา ในการเลือกประธานสภาและรองประธานสภานั้น สมาชิกแต่ละคนมีสิทธิเสนอชื่อสมาชิกได้หนึ่งชื่อ โดยการเสนอนั้นต้องมีจำนวนสมาชิกรับรองไม่น้อยกว่ายี่สิบคน ถ้าหากว่ามีการเสนอชื่อผู้ใดเพียงชื่อเดียว ให้ถือว่าผู้ได้รับการเสนอชื่อนั้นเป็นผู้ได้รับเลือก ถ้าหากมีการเสนอชื่อหลายชื่อ ให้ออกเสียงลงคะแนนเป็นการลับ เมื่อลงมติเสร็จสิ้นแล้ว ให้ประธานประกาศชื่อผู้ใดรับเลือกต่อที่ประชุม และให้เลขาธิการมีหนังสือแจ้งไปยังนายกรัฐมนตรีโดยเร็ว เพื่อนำความกราบบังคมทูลพระมหากษัตริย์
เมื่อไม่มีผู้ดำรงตำแหน่งประธานสภา หรือมีแต่ไม่อยู่หรือไม่สามารถปฏิบัติหน้าที่ได้ ในกรณีที่มีรองประธานสภาสองคน ให้รองประธานสภาคนที่หนึ่งเป็นผู้ปฏิบัติหน้าที่แทนประธานสภา ถ้ารองประธานสภาคนที่หนึ่งไม่อยู่หรือไม่สามารถปฏิบัติหน้าที่ได้ ให้รองประธานสภาคนที่สองเป็นผู้ปฏิบัติหน้าที่แทนประธานสภา
เมื่อประธานและรองประธานสภาผู้แทนราษฎรไม่อยู่ในที่ประชุม ให้สมาชิกแห่งสภาผู้แทนราษฎรเลือกกันเองให้สมาชิกคนหนึ่งเป็นประธานในคราวประชุมนั้น
อำนาจหน้าที่

รัฐธรรมนูญกำหนดให้ประธานสภาผู้แทนราษฎรเป็นประธานรัฐสภาโดยตำแหน่ง (สำหรับหน้าที่ของประธานรัฐสภา โปรดดูประธานรัฐสภาไทย) และวางตนเป็นกลางในการปฏิบัติหน้าที่ ประธานสภาผู้แทนราษฎรมีอำนาจและหน้าที่เป็นประธานของที่ประชุมสภา กำกับดูแลการดำเนินกิจการของสภา ควบคุมการรักษาความสงบเรียบร้อยในที่ประชุมสภา ตลอดถึงบริเวณสภา เป็นผู้แทนสภาในกิจการภายนอก แต่งตั้งกรรมการเพื่อดำเนินการใด ๆ อันเป็นประโยชน์ต่อกิจการของสภา มอบหมายกิจการต่าง ๆ ให้รองประธานสภา
ประธานและรองประธานสภาคนปัจจุบัน

| ตำแหน่ง | รูป | รายชื่อ | วันที่ได้รับเลือก | วันที่ได้รับการแต่งตั้ง | พรรค | พรรค | อ้างอิง |
| --- | --- | --- | --- | --- | --- | --- | --- |
| ประธาน |  | วันมูหะมัดนอร์ มะทา | 4 กรกฎาคม พ.ศ. 2566 | 5 กรกฎาคม พ.ศ. 2566 | ประชาชาติ |  |  |
| รองประธานคนที่ 1 |  | พิเชษฐ์ เชื้อเมืองพาน | 11 กันยายน พ.ศ. 2567 | 13 กันยายน พ.ศ. 2567 | เพื่อไทย |  |  |
| รองประธานคนที่ 2 |  | ภราดร ปริศนานันทกุล | 11 กันยายน พ.ศ. 2567 | 13 กันยายน พ.ศ. 2567 | ภูมิใจไทย |  |  |
ดูเพิ่ม

รายชื่อประธานสภาผู้แทนราษฎรไทย
รายชื่อรองประธานสภาผู้แทนราษฎรไทย
ประธานรัฐสภาไทย
ประธานวุฒิสภาไทย
แหล่งข้อมูล

สภาผู้แทนราษฎร The House of Representatives
| ด ค กประธานและรองประธานสภาผู้แทนราษฎรไทย |
| --- | --- | --- |
| ประธาน |  เจ้าพระยาธรรมศักดิ์มนตรี(1)  เจ้าพระยาพิชัยญาติ  เจ้าพระยาธรรมศักดิ์มนตรี(2)  พระยาศรยุทธเสนี(1)  เจ้าพระยาศรีธรรมาธิเบศ(1-3)  พระยามานวราชเสวี(1-8)  พระยาศรยุทธเสนี(2)  พระยามานวราชเสวี(9-11)  เกษม บุญศรี(1)  พึ่ง ศรีจันทร์  เกษม บุญศรี(2)  พระราชธรรมนิเทศ  พระประจนปัจจนึก(1-2)  หลวงสุทธิสารรณกร  พระประจนปัจจนึก(3)  ศิริ สิริโยธิน  ประสิทธิ์ กาญจนวัฒน์  อุทัย พิมพ์ใจชน(1)  บุญเท่ง ทองสวัสดิ์  อุทัย พิมพ์ใจชน(2)  ชวน หลีกภัย(1)  ปัญจะ เกสรทอง  อาทิตย์ อุไรรัตน์  มารุต บุนนาค  บุญเอื้อ ประเสริฐสุวรรณ  วันมูหะมัดนอร์ มะทา(1)  พิชัย รัตตกุล  อุทัย พิมพ์ใจชน(3)  โภคิน พลกุล  ยงยุทธ ติยะไพรัช  ชัย ชิดชอบ  สมศักดิ์ เกียรติสุรนนท์  ชวน หลีกภัย(2)  วันมูหะมัดนอร์ มะทา(2)  |  |
| รองประธานคนที่ 1 |  พระยาศรยุทธเสนี  พระเรี่ยมวิรัชชพากย์  พระยามานวราชเสวี  พระประจนปัจจนึก(1)  พระยาวิทุรธรรมพิเนตุ  พระประจนปัจจนึก(2)  ควง อภัยวงศ์  ฟื้น สุพรรณสาร  เดือน บุนนาค  มงคล รัตนวิจิตร  พระยาสุรพันธเสนี  ประเสริฐ สุดบรรทัด  ยกเสียง เหมะภูติ  พระราชธรรมนิเทศ  ขุนคงฤทธิศึกษากร  น้อม อุปรมัย  ปรุง รังสิยานนท์  ขุนวิวรณ์สุขวิทยา  สุปัน พูลพัฒน์  ประมวล กุลมาตย์  มงคล สุคนธขจร(1-2)  สอาด ปิยวรรณ  สมรรค ศิริจันทร์  ชุมพล ศิลปอาชา(1)  ธนา เมตตาริกานนท์  ชุมพล ศิลปอาชา(2)  วันมูหะมัดนอร์ มะทา  เฉลิมพล สนิทวงศ์ชัย  กริช กงเพชร  โสภณ เพชรสว่าง  สมศักดิ์ ปริศนานันทกุล  สุชาติ ตันเจริญ(1)  สมศักดิ์ เกียรติสุรนนท์  สามารถ แก้วมีชัย  เจริญ จรรย์โกมล  สุชาติ ตันเจริญ(2)  ปดิพัทธ์ สันติภาดา  พิเชษฐ์ เชื้อเมืองพาน  |  |
| รองประธานคนที่ 2 |  พระยาเทพหัสดิน(1)  พระประจนปัจจนึก  พระยาเทพหัสดิน(2)  พระยาอานุภาพไตรภพ  ขุนคงฤทธิศึกษากร  ขุนวิวรณ์สุขวิทยา  จงกล ไกรฤกษ์  สัญญา ธรรมศักดิ์  ประสิทธิ์ จุลละเกศ  น้อม อุปรมัย  เทียม ไชยนันทน์  ปิยะณัฐ วัชราภรณ์  ใหม่ ศิรินวกุล  ไสว พัฒโน  เชาวน์วัศ สุดลาภา  ถวิล ไพรสณฑ์  จรัส พั้วช่วย  สุธรรม แสงประทุม  ธำรงค์ ไทยมงคล  สมศักดิ์ เกียรติสุรนนท์  บุญชง วีสมหมาย  สุชาติ ตันเจริญ  ลลิตา ฤกษ์สำราญ  อภิวันท์ วิริยะชัย  วิสุทธิ์ ไชยณรุณ  ศุภชัย โพธิ์สุ  พิเชษฐ์ เชื้อเมืองพาน  ภราดร ปริศนานันทกุล  |  |
(ในวงเล็บ) หมายถึง สมัยดำรงตำแหน่งของบุคคลนั้น (กรณีมากกว่า 1 สมัย)
โกสต์แล็บ..ฉีกกฎทดลองผี

| โกสต์แล็บ> .ฉีกกฎทดลองผี |
| --- | --- |

กำกับ: ปวีณ ภูริจิตปัญญา
เขียนบท: ปวีณ ภูริจิตปัญญา วสุธร ปิยารมณ์ ทศพร เหรียญทอง
เนื้อเรื่อง: ปวีณ ภูริจิตปัญญา นวพล ธำรงรัตนฤทธิ์
อำนวยการสร้าง: ปวีณ ภูริจิตปัญญา วรรณฤดี พงษ์สิทธิศักดิ์
นักแสดงนำ: ธนภพ ลีรัตนขจร พาริส อินทรโกมาลย์สุต ณัฏฐณิชา ดังวัธนาวณิชย์ ณัฐวุฒิ เจนมานะ ธัญชนก กู๊ด รัชนี ศิระเลิศ สู่ขวัญ บูลกุล
กำกับภาพ: ภิไธย สมิตสุต
ตัดต่อ: นัฏฐพล ทิมเมือง
ดนตรีประกอบ: ปิยทัศน์ เหมสถาปัตย์
บริษัทผู้สร้าง: จีดีเอช ห้าห้าเก้า จอกว้าง ฟิล์ม 
ผู้จัดจำหน่าย: เน็ตฟลิกซ์
วันฉาย: 26 พฤษภาคม พ.ศ. 2564
ความยาว: 117 นาที
ประเทศ: ไทย
ภาษา: ไทย
โกสต์แล็บ..ฉีกกฎทดลองผี (อังกฤษ: GHOST LAB) เป็นเว็บภาพยนตร์ไทยแนวสยองขวัญเชิงวิทยาศาสตร์ กำกับโดย ปวีณ ภูริจิตปัญญา ผลิตโดยจีดีเอช ห้าห้าเก้า และจอกว้าง ฟิล์ม ภายใต้การควบคุมการผลิตโดย เน็ตฟลิกซ์ นำแสดงโดย ธนภพ ลีรัตนขจร พาริส อินทรโกมาลย์สุต ณัฏฐณิชา ดังวัธนาวณิชย์ มีกำหนดเผยแพร่อย่างเป็นทางการบนเน็ตฟลิกซ์ทั่วโลก ในวันที่ 26 พฤษภาคม พ.ศ. 2564 ถือเป็นภาพยนตร์ไทยเรื่องที่สองที่ได้ฉายบนเน็ตฟลิกซ์ในฐานะภาพยนตร์ต้นฉบับของเน็ตฟลิกซ์ (Netflix Original Movies) ต่อจาก บีเอ็นเคโฟร์ตีเอต: วันเทก และยังถือเป็นภาพยนตร์ไทยเรื่องแรกที่ถ่ายทำด้วยเทคโนโลยี HDR ตามมาตรฐานของเน็ตฟลิกซ์และดอลบี วิชั่นตลอดทั้งเรื่อง
เรื่องย่อ

“คุณเชื่อในโลกหลังความตายไหม”
หลังจากเห็น “ผี” ตัวเป็น ๆ ด้วยกันครั้งแรก กล้าและวี แพทย์หนุ่มคู่หูตัดสินใจร่วมกันทำการทดลองเพื่อหาทางพิสูจน์ว่า “โลกหลังความตาย” มีจริง และในการค้นหาทฤษฎีควบคุมการปรากฏตัวของผี พวกเขาต้องออกตามล่าวิญญาณมาเป็น “ผู้ร่วมทดลอง” ด้วยความเชื่อมั่นว่า พวกเขาจะเป็นบุคคลกลุ่มแรกของโลกที่พิสูจน์ทางวิทยาศาสตร์ ได้ว่า “ผีมีจริง” โดยหารู้ไม่ว่าคำตอบที่ตามหานั้น มาพร้อมกับหายนะที่ไม่คาดคิด
นักแสดงและตัวละคร

ธนภพ ลีรัตนขจร รับบท หมอวี
สุนิติ สุภวราหะสุนทร รับบท วี (วัยเด็ก)
พาริส อินทรโกมาลย์สุต รับบท หมอกล้า อาจอง / อา-จอง
อลันตา ปอทเจส รับบท กล้า (วัยเด็ก)
ณัฏฐณิชา ดังวัธนาวณิชย์ รับบท ใหม่
ณัฐวุฒิ เจนมานะ​ รับบท หมอนะโม
สู่ขวัญ บูลกุล รับบท แม่วี
รัชนี ศิระเลิศ รับบท ก้อย (แม่กล้า)
ธัญชนก กู๊ด รับบท ชลลิตา
ชาลีดา กิลเบิร์ต รับบท กิ๊บ (น้องสาวกล้า)
อัญชุลีกร บัวแก้ว รับบท ป้าพยาบาล
จินต์จุฑา รัตนบุรี รับบท พยาบาลจูน
งานสร้าง

แนวคิดภาพยนตร์เรื่องนี้ริเริ่มขึ้นตั้งแต่สมัยบริษัทยังเป็นจีทีเอช โดย จิระ มะลิกุล ได้จัดค่ายการประชุมเชิงปฏิบัติการ โดยให้ผู้กำกับทั้งหมดของจีทีเอชเข้าร่วมประชุมและจับคู่กันคิดโครงเรื่องภาพยนตร์ให้ได้คู่ละหนึ่งเรื่อง ซึ่งตัวของปวีณ ได้จับคู่กับ นวพล ธำรงรัตนฤทธิ์ เดิมทีทั้งคู่มีความชอบที่คล้าย ๆ กันอยู่แล้ว คือชอบแนววิทยาศาสตร์และแนวสยองขวัญ แต่ก็ยังคิดไม่ออกว่าจะทำภาพยนตร์เรื่องอะไร จนกระทั่งในคืนนั้นเกิดข่าวลือว่าห้องพักของ ภาคภูมิ วงศ์ภูมิ มีผีอาศัยอยู่ และทำให้ภาคภูมิต้องขอแลกห้องกับผู้กำกับคนอื่น ปวีณและนวพลจึงเกิดความสงสัยว่าในห้องมีผีจริงหรือไม่ และการหาความจริงในเรื่องนี้จึงต้องมีการทดลอง สิ่งที่เกิดขึ้นในค่ายวันนั้น ทำให้ปวีณและนวพลเลือกนำเสนอโครงเรื่องภาพยนตร์สยองขวัญกึ่งวิทยาศาสตร์ โดยที่มีตัวเอกสองคนร่วมทดลองหาความจริงถึงเรื่องผี และโลกหลังความตาย และได้รับคัดเลือกให้เป็นหนึ่งในโครงเรื่องที่จะถูกนำไปทำเป็นภาพยนตร์ต่อไป[ต้องการอ้างอิง]
จนกระทั่งใน พ.ศ. 2562 จีดีเอช ห้าห้าเก้า ต้องการโครงเรื่องเพื่อพัฒนาเป็นภาพยนตร์เรื่องใหม่ เนื่องจากภาพยนตร์ที่เตรียมไว้ได้หมดสต็อก และบริษัทกำลังอยู่ในระหว่างการดำเนินการถ่ายทำละครฉลาดเกมส์โกงซึ่งจะแล้วเสร็จในช่วงต้นปี พ.ศ. 2563 ปวีณและนวพลจึงได้เสนอให้ จีดีเอช หยิบโครงเรื่องนี้ขึ้นมาทำเป็นภาพยนตร์ และก็เห็นว่ามีความเป็นไปได้ จึงริเริ่มพัฒนาภาพยนตร์เรื่องนี้ขึ้นตั้งแต่ปี พ.ศ. 2563 แต่แล้วด้วยสถานการณ์ของโรคโควิด-19 ทำให้แผนงานของภาพยนตร์เรื่องนี้ถูกเลื่อนจากปี พ.ศ. 2563 เป็น พ.ศ. 2564 จนกระทั่งจีดีเอชเห็นแนวโน้มว่าสถานการณ์ไม่ดีขึ้น จีดีเอช จึงได้เปลี่ยนแผนจากนำภาพยนตร์เข้าฉายในโรงภาพยนตร์ เป็นการฉายภาพยนตร์ออนไลน์ทีเดียวทั่วโลก บริษัทฯ จึงได้เสนอขายภาพยนตร์ให้ เน็ตฟลิกซ์ นำไปจัดจำหน่าย ซึ่งหลังจากธุรกรรมแล้วเสร็จ เน็ตฟลิกซ์ จึงได้เข้ามากำหนดมาตรฐานการสร้างภาพยนตร์เพิ่มเติม โดยขอให้ถ่ายทำภาพยนตร์ในระบบดอลบี วิชั่นและมาตรฐาน HDR 10+ ตลอดทั้งเรื่อง รวมถึงการมิกซ์เสียงก็ได้ขอให้มีการมิกซ์ในระบบ 5.1 เพื่อให้ภาพยนตร์มีคุณภาพทัดเทียมกับภาพยนตร์เน็ตฟลิกซ์จากผู้ผลิตต่างประเทศ ซึ่งระหว่างกระบวนการตัดต่อในช่วงสุดท้ายนี้ เน็ตฟลิกซ์ ได้หยิบนำเอาบทภาพยนตร์ไปแปลเป็นภาษาต่าง ๆ เพื่อทำการพากย์เสียงในภาษาอื่น ๆ เพิ่มเติมภายใต้สตูดิโอของเน็ตฟลิกซ์ เพื่อเตรียมที่จะปล่อยฉายพร้อมกันทั่วโลกในเดือนพฤษภาคมด้วยเช่นกัน
งานสร้าง > เพลงประกอบภาพยนตร์

เพลงประกอบภาพยนตร์เรื่องนี้ ปวีณ ได้ติดต่อให้ ปิยทัศน์ เหมสถาปัตย์ หรือ Bill Hemstapat ผู้กำกับเสียงของโซนี่ อินเตอร์แอ็กทีฟ เอนเตอร์เทนเมนต์ มาร่วมทำเพลงประกอบให้ทั้งเรื่อง เพื่อให้เพลงประกอบมีความน่าค้นหาตามเนื้อหาหลักของภาพยนตร์[ต้องการอ้างอิง]
การประชาสัมพันธ์และการออกฉาย

ภาพยนตร์เรื่องนี้มีการเปิดตัวอย่างเป็นทางการครั้งแรกในงานแถลงข่าว GDH Xtraordinary 2021 Line-up เมื่อวันที่ 23 กันยายน พ.ศ. 2563 ณ พารากอนซีนีเพล็กซ์ ศูนย์การค้าสยามพารากอน โดยอธิบายเส้นเรื่องหลักของภาพยนตร์ว่าจะเกี่ยวข้องกับการทดลองเชิงวิทยาศาสตร์ มากกว่าเป็นภาพยนตร์สยองขวัญ
เดิมที โกสต์แล็บ..ฉีกกฎทดลองผี มีกำหนดเข้าฉายในโรงภาพยนตร์ในประเทศไทยในปี พ.ศ. 2563 แต่ถูกเลื่อนแผนงานมายังปี พ.ศ. 2564 จากเหตุการระบาดทั่วของโควิด-19 ในประเทศไทย และถูกเลื่อนแผนงานอีกครั้งจากการระบาดระลอกที่สองและระลอกที่สาม จนในที่สุดภาพยนตร์จึงถูกเน็ตฟลิกซ์ภูมิภาคเอเชียตะวันออกเฉียงใต้ซื้อลิขสิทธิ์ไปเผยแพร่ทั่วโลกในเวลาต่อมา โดยมีงานแถลงข่าวและงานเปิดตัวภาพยนตร์เมื่อวันที่ 26 พฤษภาคม พ.ศ. 2564 เวลา 19.00 น. ก่อนเปิดให้รับชมภาพยนตร์อย่างเป็นทางการในเวลา 20.00 น. ของวันเดียวกัน
หลังจากมีการออกฉายได้มีการวิพากษ์วิจารณ์ในด้านลบเรื่องการแสดง บทที่สามารถเดาได้ง่าย การจบที่ไม่สมเหตุสมผล และ CGI ที่ไม่ค่อยสมจริง หลังจากเผยแพร่แล้วได้คะแนนที่เว็บไซต์ Rotten Tomatoes เพียง 20% ของคะแนนผู้ชม และต่ำกว่า 5.5 ในเว็บไซต์ IMdB ถือว่าเป็นภาพยนตร์ที่ได้รับผลวิจารณ์แย่ที่สุดแห่งปีของภาพยนตร์ค่าย GDH
รางวัล

| ปี | ผู้มอบรางวัล | สาขาที่เข้าชิง | ผู้ได้รับเสนอชื่อ | ผล |
| --- | --- | --- | --- | --- |
| 2565 | คมชัดลึก อวอร์ด ครั้งที่ 18 | ภาพยนตร์ไทยยอดเยี่ยม | GHOST LAB ฉีกกฎทดลองผี | เสนอชื่อเข้าชิง |
| 2565 | คมชัดลึก อวอร์ด ครั้งที่ 18 | ผู้กำกับยอดเยี่ยม | ปวีณ ภูริจิตปัญญา | เสนอชื่อเข้าชิง |
| 2565 | คมชัดลึก อวอร์ด ครั้งที่ 18 | นักแสดงนำชายยอดเยี่ยม | ธนภพ ลีรัตนขจร | เสนอชื่อเข้าชิง |
| 2565 | คมชัดลึก อวอร์ด ครั้งที่ 18 | นักแสดงสมทบชายยอดเยี่ยม | พาริส อินทรโกมาลย์สุต | เสนอชื่อเข้าชิง |
| 2565 | คมชัดลึก อวอร์ด ครั้งที่ 18 | บทภาพยนตร์ยอดเยี่ยม | ปวีณ ภูริจิตปัญญา, วสุธร ปิยารมณ์, ทศพร เหรียญทอง | เสนอชื่อเข้าชิง |
แหล่งข้อมูลอื่น

โกสต์แล็บ..ฉีกกฎทดลองผี ที่ เน็ตฟลิกซ์
แจ็ส (ทรานส์ฟอร์มเมอร์ส)

ไมนสเตอร์ (อังกฤษ: Meister)  หรือ แจ็ส  (อังกฤษ: Jazz) เป็นตัวละครจากเรื่อง ทรานส์ฟอร์เมอร์ส
ประวัติ > อนิเมะ

ไมนสเตอร์ (ญี่ปุ่น: 副官マイスター) คือ รองหัวหน้ากลุ่มไซเบอร์ทรอน คอยทำหน้าที่สนับสนุนการรบให้คอนวอย เมื่อมายังโลกมนุษย์ เขาได้ศึกษาเกี่ยวกับประเพณีและวัฒนธรรมต่างๆบนโลก สิ่งที่เขาชื่นชอบที่สุดคือการฟังดนตรีจำพวกร็อกแอนด์โรล
ประวัติ > ฉบับคนแสดง

แจ็สยังคงเป็นหนึ่งในตัวละครที่มีผู้คนนิยมชมชอบมากที่สุดจากการ์ตูนซีรีส์ต้นฉบับ มันใช้ชีวิตตามหลัก “ร็อคแอนด์โรล” ที่ว่า “ถ้าคุณไม่สามารถกระทำสิ่งหนึ่งสิ่งใดอย่างมีสไตล์ มันก็ไม่คุ้มค่าที่จะทำ”มันดูเท่ มีสไตล์ และมีความสามารถ มันกล้าและฉลาด มันมีความทรงจำในการบันทึกข้อมูลเข้าขั้นเกือบสมบูรณ์แบบ ซึ่งทำให้มันมีค่ามากล้นในฐานะผู้บันทึกสงคราม ในตัวมันติดตั้งด้วยเครื่องยนต์ฟิวชั่นที่ทำให้มันเคลื่อนที่ในหมวดยานยนต์ได้ด้วยความเร็วรองจากแสง
แจ็สคือหนึ่งในออโต้บ็อตส์ที่ติดตามออพติมัส ไพรม์ มาปฏิบัติภารกิจเพื่อค้นหาโลกใหม่บนยานอาร์ก พวกมันโดนยานของเมกะทรอน ศัตรูคู่ปรับโจมตี และร่อนลงจอดบนโลก ที่ซึ่งสมาชิกทั้งหมดบนยานได้รับการปกป้องด้วยระบบฉุกเฉิน ในปี 1984 เหตุภูเขาไฟระเบิดเป็นตัวกระตุ้นเทเลทราน 1 ซึ่งเป็นคอมพิวเตอร์ของอาร์ก และมันได้ซ่อมแซมทุกคนบนยาน รวมถึงยังฟอร์แม็ทแจ็สขึ้นใหม่ในรูปของรถยนต์
แจ็ส ซึ่งเป็นพวกรู้จักควบคุมตน เยือกเย็น และไม่ฟุ้งซ่าน คือหัวหน้าของหน่วยปฏิบัติการพิเศษที่มันร่วมทีมกับเหล่าเจ้าหน้าที่ผู้อุทิศตน บ่อยครั้งที่แจ็สมอบหมายภารกิจที่มีอันตรายที่สุดให้กับตัวมันเอง ไม่ใช่เพราะมันคิดว่าตัวเองเก่งกว่าใครเพื่อน มันแค่มีสมองที่ชาญฉลาดที่สุดสำหรับภารกิจที่ยากเย็นแสนเข็ญที่สุด ลักษณะท่าทางสบายๆ ของออโต้บ็อตส์ แจ็สยังได้ขยายไปสู่สภาพแวดล้อมในทุกที่ที่มันอยู่ ไม่ว่ามันจะประหลาดหรือเลอเลิศสักแค่ไหน มันสามารถปรับตัวให้เข้ากับวัฒนธรรมท้องถิ่นได้อย่างไม่ต้องใช้ความพยายาม มันสามารถคิดและตัดสินใจบัญชาการได้อย่างสร้างสรรค์ ทำให้มันกลายเป็นออโต้บ็อตส์ที่เป็นมือขวาของออพติมัส ไพรม์
แจ็สได้สละชีวิต เพราะต่อสู้กับเมกะทรอน แจ็สมีความสูงอยู่ที่ 16 ฟุต อาวุธประจำตัวของแจ็สคือ กรงเล็บแม่เหล็กและปืนเลเซอร์คู่ ในภาพยนตร์คนแสดง เรื่อง ทรานส์ฟอร์เมอร์ส มหาวิบัติจักรกลสังหารถล่มจักรวาล แจ็สให้เสียงพากย์ภาษาอังกฤษและเสียงพากย์ไทยโดย ดาเรียส แมคคารี่ และโฆษิต กฤษตินันท์
บทบาท

ไมนสเตอร์ หรือ แจ็ส ทำหน้าที่เป็นผู้ช่วยฝ่ายการรบของคอนวอย
แจ็ส หนึ่งในกลุ่มออโต้บ็อทส์ที่ติดตามอ็อพติมัส ไพรม์
คณะรัฐประศาสนศาสตร์ สถาบันบัณฑิตพัฒนบริหารศาสตร์

| --- | --- |
Graduate School of Public Administration, National Institude of Development Administration

ชื่อย่อ: GSPA NIDA
สถาปนา: พ.ศ. 2498; 70 ปีที่แล้ว (2498)
สังกัดการศึกษา: สถาบันบัณฑิตพัฒนบริหารศาสตร์
คณบดี: อัชกรณ์ วงศ์ปรีดี
ที่ตั้ง: เลขที่ 118 ถนนเสรีไทย แขวงคลองจั่น เขตบางกะปิ กรุงเทพมหานคร 10240
สี:   สีเขียวใบไม้
เว็บไซต์: gspa.nida.ac.th
อาคารนวมินทราธิราช
คณะรัฐประศาสนศาสตร์ สถาบันบัณฑิตพัฒนบริหารศาสตร์ เป็นส่วนราชการไทยระดับคณะวิชา และเป็น 1 ใน 4 คณะก่อตั้งของ สถาบันบัณฑิตพัฒนบริหารศาสตร์ หรือ นิด้า ถือได้ว่าเป็นคณะที่มีการจัดการเรียนการสอนด้านรัฐประศาสนศาสตร์ในระดับบัณฑิตศึกษาเป็นแห่งแรกในประเทศไทย ให้บริการวิชาการด้านนโยบายสาธารณะต่างๆ และเป็นสถาบันที่ผลิตบุคลากรที่เป็นผู้บริหารให้แก่หน่วยงานภาครัฐ ภาคการเมือง หรือเป็นผู้นำในองค์กรที่เกี่ยวข้องกับกิจการสาธารณะ
ประวัติ

คณะรัฐประศาสนศาสตร์ นิด้า เป็นบัณฑิตวิทยาลัยแห่งแรกของประเทศไทยที่เปิดสอนวิชารัฐประศาสนศาสตร์ จัดตั้งขึ้นในสังกัดมหาวิทยาลัยธรรมศาสตร์ เมื่อวันที่ 6 กรกฎาคม พ.ศ. 2498 จากความริเริ่มของรัฐบาลไทย จอมพล ป. พิบูลสงคราม นายกรัฐมนตรีในขณะนั้น หน่วยงานให้ความช่วยเหลือด้านเศรษฐกิจและวิชาการของสหรัฐ (USOM หรือ USAID ในปัจจุบัน) และกลุ่มนักวิชาการไทย นำโดย มาลัย หุวะนันทน์ และเชาว์ พัฒนจรูญ ร่วมกันผลักดันการดำเนินการก่อตั้ง โดยมีคณาจารย์จาก Indiana University สหรัฐอเมริกา ในฐานะที่เป็นสถาบันชั้นนำของสหรัฐในการเรียนการสอนด้านรัฐประศาสนศาสตร์ เข้ามาร่วมวางหลักสูตรและดำเนินการสอน
ต่อมา พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงสนพระทัยในเรื่องการพัฒนาเศรษฐกิจเป็นพิเศษ ได้ทรงปรารภกับ นายเดวิด รอกกิเฟลเลอร์ ชาวอเมริกัน ถึงเรื่องที่จะปรับปรุงการสถิติและการบริหารการพัฒนา จนกระทั่งในวันที่ 1 เมษายน พ.ศ. 2509 รัฐบาลได้จัดตั้ง สถาบันบัณฑิตพัฒนบริหารศาสตร์ (นิด้า) ขึ้น โดยมี พระเจ้าวรวงศ์เธอ กรมหมื่นนราธิปพงศ์ประพันธ์ หรือ “พระองค์วรรณ” (พระนามเดิมคือหม่อมเจ้าวรรณไวทยากร) รองนายกรัฐมนตรี เป็นประธานคณะกรรมการจัดตั้ง และได้กำหนดให้โอนคณะรัฐประศาสนศาสตร์จากมหาวิทยาลัยธรรมศาสตร์เข้ามาเป็นคณะก่อตั้งในสังกัดสถาบันบัณฑิตพัฒนบริหารศาสตร์ เป็นสถาบันแห่งแรกของประเทศไทยที่มีการสอนทางด้านรัฐประศาสนศาสตร์ในระดับบัณฑิตศึกษาเป็นการเฉพาะ
วัตถุประสงค์ในการก่อตั้งก็เพื่อที่จะบ่มเพาะผู้นำหรือนักบริหารที่จะเข้าไปทำงานในองค์กรต่าง ๆ ผลิตมหาบัณฑิตและดุษฎีบัณฑิตออกไปมีบทบาทเป็นผู้นำด้านนโยบายและการบริหาร ทั้งในภาคการเมือง ภาคราชการระดับกระทรวง กรม ระดับภูมิภาค อาทิเช่น ผู้ว่าราชการจังหวัด นายอำเภอ ปลัดอำเภอ นอกจากนี้ยังผลิตผู้นำองค์กรปกครองส่วนท้องถิ่น องค์กรรัฐวิสาหกิจ และผู้นำองค์กรที่ไม่แสวงหากำไร ตลอดจนบุคลากรทุกภาคส่วนที่เกี่ยวข้องกับงานด้านการพัฒนา
คณะผู้ดำเนินการจัดตั้งสถาบันได้พิจารณาว่าการพัฒนาเศรษฐกิจของชาติเป็นเรื่องสำคัญเกี่ยวโยงกันกับการบริหารราชการและรัฐประศาสนศาสตร์อยู่มาก ถ้าจะตั้งสถาบันสำหรับสอนวิชานี้เป็นอิสระเป็นพิเศษให้คลุมถึงวิชารัฐประศาสนศาสตร์ การพัฒนาเศรษฐกิจ การสถิติ การบริหารธุรกิจ ก็จะเป็นการส่งเสริมพัฒนาการของประเทศได้มาก
ต่อมาคณะรัฐประศาสนศาสตร์ ได้เริ่มเปิดการศึกษาขั้นปริญญาเอกทางการบริหารการพัฒนาขึ้นในปีการศึกษา 2527 และได้เปิดหลักสูตรปริญญาโทภาคพิเศษขึ้นเป็นครั้งแรกในปีการศึกษา 2530
ใน พ.ศ. 2535 คณะฯ เริ่มขยายการศึกษาระดับปริญญาโทภาคพิเศษออกไปยังส่วนภูมิภาค เพื่อกระจายความรู้ด้านนโยบายและการบริหารงานสาธารณะลงสู่ระดับท้องถิ่น จนปัจจุบันมีศูนย์การศึกษากระจายตามจังหวัดต่าง 6 ศูนย์ คือ พิษณุโลก นครราชสีมา อุดรธานี ชลบุรี สุราษฎร์ธานี และ สงขลา
ปัจจุบัน คณะรัฐประศาสนศาสตร์ นิด้า มุ่งเน้นที่จะศึกษาวิจัยกรรมวิธีที่ภาคส่วนต่างๆใช้ในการแปลงความชอบธรรม ความเสมอภาคและประชาธิปไตย ให้เป็นสินค้าและบริการสาธารณะ หรือนโยบายสาธารณะ เพื่อส่งมอบแก่ประชาชนและสังคมโดยรวม ตลอดจนผลิตองค์ความรู้เกี่ยวกับนโยบายและการบริหารงานภาครัฐออกสู่สังคมไทยอย่างต่อเนื่อง และยังได้ให้บริการทางวิชาการด้วยหลักสูตรฝึกอบรมระยะสั้นสำหรับบุคคลทั่วไปและสำหรับเจ้าหน้าที่รัฐหรือหน่วยงานต่าง ๆ ในทุกระดับ
วิชาการและหลักสูตร

คณะรัฐประศาสนศาสตร์ นิด้า เป็นสถาบันการศึกษาทางด้านรัฐประศาสนศาสตร์แห่งแรกและแห่งเดียวในประเทศไทยที่ได้รับการรับรองมาตรฐานการเรียนการสอนการวิจัยจาก NASPAA (Network of Schools of Public Policy, Affairs, and Administration) ซึ่งเป็นองค์กรที่ให้การรับรองมาตรฐานในระดับสากลแก่สถาบันการศึกษาด้านนโยบายสาธารณะและรัฐประศาสนศาสตร์ และได้รับการรับรองมาตรฐานระดับอาเซียน (AUN-QA)
หลักสูตร MPA  หรือรัฐประศาสนศาสตรมหาบัณฑิต (รป.ม.) นับว่าเป็นหลักสูตรแรกและหลักสูตรเดียวของไทยที่สามารถเลือกสาขาวิชาเอก (major field) ในการเรียนได้หลากหลายตามความสนใจของผู้เรียน อาทิ
สาขานโยบายสาธารณะและการจัดการเชิงกลยุทธ์  (Public Policy and Strategic Management)
สาขาการบริหารการเงินการคลัง  (Financial and Fiscal Management)
สาขาการปกครองท้องถิ่น  (Local Government)
สาขาการจัดการทรัพยากรมนุษย์  (Human Resource Management)
สาขาการบริหารงานยุติธรรมทางอาญา  (Criminal Justice Administration)
สาขาการจัดการองค์การไม่แสวงหากำไร  (Nonprofit Organization Management)
สาขาการบริหารงานเมือง  (Urban Administration)
คณะรัฐประศาสนศาสตร์ นิด้า ยังเป็นคณะแรกที่เปิดสอนหลักสูตรการจัดการภาครัฐและเอกชนมหาบัณฑิต (Master of Public and Private Management - MPPM) โดยเป็นหลักสูตรที่เน้นผสมผสานการใช้เครื่องมือทางการบริหารงานภาครัฐและภาคเอกชนเข้าด้วยกัน
วิชาการและหลักสูตร > ระดับปริญญาโท

รัฐประศาสนศาสตรมหาบัณฑิต (รป.ม.)
Master of Public Administration (MPA, English Program)
การจัดการภาครัฐและเอกชนมหาบัณฑิต (รอ.ม.)
Master of Public and Private Management (MPPM, English Program)
วิชาการและหลักสูตร > ระดับปริญญาเอก

Doctor of Philosophy Program in Governance and Development (หลักสูตรนานาชาติ)
รัฐประศาสนศาสตรดุษฎีบัณฑิต (รป.ด.)
ความร่วมมือทางวิชาการระดับนานาชาติ

คณะรัฐประศาสนศาสตร์ นิด้า (GSPA NIDA) มีการประสานความร่วมมือด้านการจัดการศึกษาการวิจัยกับสถาบันำในต่างประเทศ โดยได้มีการริเริ่มพัฒนาการวิจัยและโครงการแลกเปลี่ยนนักศึกษานานาชาติ
ปัจจุบันคณะฯมีความร่วมมือกับหลายสถาบัน อาทิ Indiana University (สหรัฐอเมริกา), London School of Economics and Political Science (LSE) (สหราชอาณาจักร), University of Potsdam (เยอรมนี), National Graduate Institute for Policy Studies (GRIPS) (ญี่ปุ่น), Seoul National University (สาธารณรัฐเกาหลี), Korea Institute of Public Administration (KIPA) Korea University (สาธารณรัฐเกาหลี), Beijing Foreign Studies University (จีน), National Chengchi University (ไต้หวัน), Monash University (ออสเตรเลีย), Victoria University of Wellington (นิวซีแลนด์) เป็นต้น
บุคลากรและศิษย์เก่าที่มีชื่อเสียง

ดูเพิ่ม: หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
แหล่งข้อมูลอื่น

เว็บไซต์ทางการ
| ด ค กหน่วยงานในสถาบันบัณฑิตพัฒนบริหารศาสตร์ |
| --- | --- |
คณะ: รัฐประศาสนศาสตร์ • บริหารธุรกิจ • พัฒนาการเศรษฐกิจ • สถิติประยุกต์ • พัฒนาสังคมและยุทธศาสตร์การบริหาร • ภาษาและการสื่อสาร • พัฒนาทรัพยากรมนุษย์ • นิติศาสตร์ • นิเทศศาสตร์และนวัตกรรมการจัดการ • การจัดการท่องเที่ยว • บริหารการพัฒนาสิ่งแวดล้อม
วิทยาลัย: วิทยาลัยนานาชาติ
หมวดหมู่
นิด้าในปี พ.ศ. 2567
จอมพล ป. พิบูลสงคราม นายกรัฐมนตรี คนที่ 3 และหัวหน้าสมาชิกคณะราษฎรสายทหารบก
พื้นที่บริเวณสนามฟุตบอลของนิด้า
เดชาพล พัววรานุเคราะห์

เรือตรี เดชาพล พัววรานุเคราะห์ (เกิด 20 พฤษภาคม ค.ศ. 1997) เป็นนักแบดมินตันชาวไทย ได้รับรางวัลเหรียญทองในงานเวิลด์ จูเนียร์ แชมเปี้ยนชิพส์ เคยครองอันดับ 1 ของโลกในประเภทคู่ผสมกับทรัพย์สิรี แต้รัตนชัย เจ้าของเหรียญเงินและเหรียญทองรายการชิงแชมป์โลกคู่ผสม ในปี 2019 [en] และ 2021 [en] ตามลำดับ ซึ่งเป็นคู่ผสมคู่แรกของไทยที่ได้แชมป์โลก นอกจากนี้ยังชนะเลิศรายการในเวิลด์ทัวร์ 3 รายการติดต่อกัน 2 ครั้งภายใน 1 ปี คือต้นปี 2021 ที่ประเทศไทย และในปลายปีที่ บาหลี ประเทศอินโดนีเซีย
ชีวิตส่วนตัว

เดชาพลคบหาดูใจกับเอิร์ธ พุธิตา สุภจิรกุล อดีตนักแบดมินตันหญิงดีกรีทีมชาติไทยเป็นเวลา 2 ปี กระทั่งวันอังคารที่ 6 สิงหาคม 2567 เดชาพลที่เสร็จสิ้นภารกิจในโอลิมปิกฤดูร้อน 2024 ได้เดินทางกลับมายังประเทศไทยและคุกเข่าขอพุธิตาแต่งงาน
ผลงาน > บีดับเบิลยูเอฟ ชิงแชมป์โลก

คู่ผสม
| ปี | สถานที่ | คู่นักกีฬา | คู่ต่อสู้ | คะแนน | ผลการแข่งขัน |
| --- | --- | --- | --- | --- | --- |
| 2019 | St. Jakobshalle, บาเซิล, สวิตเซอร์แลนด์ |  ทรัพย์สิรี แต้รัตนชัย |  เจิ้ง ซีเหวย์    หวง หย่าฉยง | 8–21, 12–21 |  เหรียญเงิน |

| 2021 | Palacio de los Deportes Carolina Marín, อวยลวา, สเปน |  ทรัพย์สิรี แต้รัตนชัย |  ยูตะ วาตานาเบะ  อาริสะ ฮิงาชิโนะ | 21–13, 21–14 |  เหรียญทอง |
ผลงาน > ชิงแชมป์เอเชีย

คู่ผสม
| ปี | สถานที่ | คู่นักกีฬา | คู่ต่อสู้ | คะแนน | ผลการแข่งขัน |
| --- | --- | --- | --- | --- | --- |
| 2017 | อู่ฮั่นยิมเนเซียม, อู่ฮั่น, จีน |  ทรัพย์สิรี แต้รัตนชัย |  หลู ไค    หวง หย่าฉยง | 18–21, 11–21 |  เหรียญเงิน |
| 2019 | อู่ฮั่นยิมเนเซียม, อู่ฮั่น, จีน |  ทรัพย์สิรี แต้รัตนชัย |  หวัง อี้ลวี่    หวง ตงผิง | 21–23, 10–21 |  เหรียญทองแดง |
ผลงาน > ซีเกมส์

ชายคู่
| ปี | สถานที่ | คู่นักกีฬา | คู่ต่อสู้ | คะแนน | ผลการแข่งขัน |
| --- | --- | --- | --- | --- | --- |
| 2017 | Axiata Arena, กัวลาลัมเปอร์, มาเลเซีย |  กิตตินุพงษ์ เกตุเรน |  อ่อง เยว ซิน    โตว อี ยี่ | 21–19, 20–22, 21–17 |  เหรียญทอง |
คู่ผสม
| ปี | สถานที่ | คู่นักกีฬา | คู่ต่อสู้ | คะแนน | ผลการแข่งขัน |
| --- | --- | --- | --- | --- | --- |
| 2017 | Axiata Arena, กัวลาลัมเปอร์, มาเลเซีย |  ทรัพย์สิรี แต้รัตนชัย |  โก๊ะ ซุน ฮวด    เชวอน เจมี ไล | 21–15, 22–20 |  เหรียญทอง |
ผลงาน > บีดับเบิลยูเอฟ เยาวชนชิงแชมป์โลก

เยาวชน ชายคู่
| ปี | สถานที่ | คู่นักกีฬา | คู่ต่อสู้ | คะแนน | ผลการแข่งขัน |
| --- | --- | --- | --- | --- | --- |
| 2014 | Stadium Sultan Abdul Halim, อาโลร์เซอตาร์, มาเลเซีย |  กิตตินุพงษ์ เกตุเรน |  มาซาฮิเดะ นากะตะ    คัตสึกิ ทามะเตะ | 21–16, 21–18 |  เหรียญทอง |
ผลงาน > เอเชียนเกมส์เยาวชน

บทความหลัก: เอเชียนเกมส์เยาวชน
คู่ผสม
| ปี | สถานที่ | คู่นักกีฬา | คู่ต่อสู้ | คะแนน | ผลการแข่งขัน |
| --- | --- | --- | --- | --- | --- |
| 2013 | Sport Institute Gymnasium, หนานจิง, จีน |  พุธิตา สุภจิรกุล |  มิโนรุ โคกะ    อาคาเนะ ยามากูจิ | 19–21, 21–9, 17-21 |  เหรียญเงิน |
ผลงาน > บีดับเบิลยูเอฟ ซูเปอร์ซีรีส์ (1 รองแชมป์)

บีดับเบิลยูเอฟ ซูเปอร์ซีรีส์ เปิดตัวเมื่อวันที่ 14 ธันวาคม ค.ศ. 2006 และดำเนินการเมื่อปี 2007 เป็นรายการแข่งขันแบดมินตันระดับชั้นนำ รับรองโดย สหพันธ์แบดมินตันโลก (BWF) โดยระดับของซูเปอร์ซีรีส์ ได้แก่ ซูเปอร์ซีรีส์ และซูเปอร์ซีรีส์ พรีเมียร์ ในแต่ละฤดูกาลประกอบไปด้วย 12 ทัวร์นาเมนต์ทั่วโลก ซึ่งถูกเปิดตัวตั้งแต่ปี 2011 ผู้เล่นที่ประสบความสำเร็จจะเข้าไปแข่งขันในซูเปอร์ซีรีส์ ไฟนัลส์ ซึ่งจะจัดขึ้นในทุก ๆ สิ้นปี
คู่ผสม
| ปี | รายการ | คู่นักกีฬา | คู่ต่อสู้ | คะแนน | ผลการแข่งขัน |
| --- | --- | --- | --- | --- | --- |
| 2017 | สิงคโปร์ โอเพ่น |  ทรัพย์สิรี แต้รัตนชัย |  หลู ไค    หวง หย่าฉยง | 21–19, 16–21, 11–21 | 2 ! รองชนะเลิศ |